CELEX: 62021TB0434
Language: el
Date: 2022-02-10 00:00:00
Title: Υπόθεση T-434/21: Διάταξη του Γενικού Δικαστηρίου της 10ης Φεβρουαρίου 2022 — TO κατά ΕΟΠ (Υπαλληλική υπόθεση – Εκτέλεση αποφάσεως του Γενικού Δικαστηρίου – Απόφαση μη προσβληθείσα εμπροθέσμως – Δεδικασμένο – Υπό όρους δέσμευση εκ μέρους της ΑΣΣΠΑ στο πλαίσιο εξωδικαστικού φιλικού διακανονισμού – Πρόταση φιλικού διακανονισμού που δεν έγινε δεκτή από την προσφεύγουσα-ενάγουσα – Απουσία βλαπτικής πράξεως – Απαράδεκτο)

19.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/34
            
         
      Διάταξη του Γενικού Δικαστηρίου της 10ης Φεβρουαρίου 2022 — TO κατά ΕΟΠ
      (Υπόθεση T-434/21) (1)
      
      (Υπαλληλική υπόθεση - Εκτέλεση αποφάσεως του Γενικού Δικαστηρίου - Απόφαση μη προσβληθείσα εμπροθέσμως - Δεδικασμένο - Υπό όρους δέσμευση εκ μέρους της ΑΣΣΠΑ στο πλαίσιο εξωδικαστικού φιλικού διακανονισμού - Πρόταση φιλικού διακανονισμού που δεν έγινε δεκτή από την προσφεύγουσα-ενάγουσα - Απουσία βλαπτικής πράξεως - Απαράδεκτο)
      (2022/C 165/43)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: TO (εκπρόσωπος: É. Boigelot, δικηγόρος)
      
         Καθού-εναγόμενος: Ευρωπαϊκός Οργανισμός Περιβάλλοντος (εκπρόσωποι: O. Cornu, επικουρούμενος από τον B. Wägenbaur, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, πρώτον, να ακυρωθεί η απόφαση της 21ης Σεπτεμβρίου 2020 με την οποία ο ΕΟΠ, αφενός, αρνήθηκε να εκτελέσει την απόφαση της 11ης Ιουνίου 2019, ΤΟ/ΕΟΠ (T-462/17, μη δημοσιευθείσα, EU:T:2019:397), και, αφετέρου, απέρριψε τα από 16 Σεπτεμβρίου 2020 υποβληθέντα αιτήματα της προσφεύγουσας-ενάγουσας, και δεύτερον, να καταδικαστεί ο ΕΟΠ να καταβάλει στην προσφεύγουσα-ενάγουσα, πρώτον, τα ποσά που αντιστοιχούν στην αποζημίωση λόγω καταγγελίας χωρίς τήρηση προθεσμίας και στην αποζημίωση εγκατάστασης, πλέον τόκων από τις 22 Σεπτεμβρίου 2016, δεύτερον, να καταβάλει ποσό αποζημίωσης 20 000 ευρώ προς αποκατάσταση της υποτιθέμενης ηθικής βλάβης που υπέστη η προσφεύγουσα-ενάγουσα λόγω της κοινοποίησης σε τρίτους των προσωπικών της δεδομένων, και τρίτον, να καταβάλει ποσό 20 000 ευρώ προς αποκατάσταση της ηθικής βλάβης που ισχυρίζεται ότι υπέστη η προσφεύγουσα-ενάγουσα λόγω της άρνησης του καθού να της κοινοποιήσει την αλληλογραφία του με τον πρώην δικηγόρο της τόσο πριν όσο και μετά την έκδοση της εν λόγω απόφασης.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Η προσφυγή-αγωγή απορρίπτεται ως απαράδεκτη.
               
            
                  2)
               
               
                  Η TO φέρει, πέραν των δικαστικών της εξόδων, και τα έξοδα στα οποία υποβλήθηκε ο Ευρωπαϊκός Οργανισμός Περιβάλλοντος (ΕΟΠ).
               
            
         (1)  EE C 349 της 30.8.2021.